ಗಿನ್ನಿಸ್ ರೆಕಾರ್ಡ್ ಬರೆದ ಡೈಮಂಡ್ ಲಿಪ್ ಆರ್ಟ್..!

– ಬರೋಬ್ಬರಿ 3.78 ಕೋಟಿ ರೂ. ವೆಚ್ಚ

ಕ್ಯಾನ್ಬೆರಾ: ನೇಲ್ ಆರ್ಟ್, ಹೇರ್ ಆರ್ಟ್, ಐ ಆರ್ಟ್ ಹೀಗೆ ಅದೆಷ್ಟೋ ಆರ್ಟ್‍ಗಳು ಇವೆ. ಆದ್ರೆ ಆಸ್ಟ್ರೇಲಿಯಾದ ಜ್ಯುವೆಲ್ಲರಿ ಕಂಪನಿ ಬರೋಬ್ಬರಿ 3.78 ಕೋಟಿ ರೂ. ಮೌಲ್ಯದ ವಜ್ರಗಳನ್ನು ಬಳಸಿ ವಿಶ್ವದ ಅತ್ಯಂತ ದುಬಾರಿ ಲಿಪ್ ಆರ್ಟ್ ಎಂಬ ಗಿನ್ನಿಸ್ ಬುಕ್‍ನಲ್ಲಿ ರೆಕಾರ್ಡ್ ಮಾಡಿದೆ.

ಆಸ್ಟ್ರೇಲಿಯಾದ ರೋಸೆನ್‍ಡ್ರಾಫ್ ಎಂಬ ಜ್ಯುವೆಲ್ಲರಿ ಕಂಪನಿ ಈ ಆರ್ಟ್ ತಯಾರಿಸುವ ಮೂಲಕ ಮೋಸ್ಟ್ ವ್ಯಾಲುವೆಬಲ್ ಲಿಪ್ ಆರ್ಟ್ ಎಂಬ ದಾಖಲೆ ಬರೆದಿದೆ. ಮಾಡೆಲ್ ಒಬ್ಬರ ತುಟಿ ಮೇಲೆ ಸುಮಾರು 3.78 ಕೋಟಿ ರೂ. ಮೌಲ್ಯದ ಓಟ್ಟು 126 ಡೈಮಂಡ್‍ನಿಂದ ಅಲಂಕಾರ ಮಾಡಿದೆ. ತನ್ನ 50 ವರ್ಷದ ವಾರ್ಷಿಕೋತ್ಸವಕ್ಕಾಗಿ ಕಂಪನಿ ಈ ದುಬಾರಿ ಲಿಪ್ ಆರ್ಟ್ ಮಾಡುವ ಮೂಲಕ ಎಲ್ಲರ ಗಮನ ಸೆಳೆದಿದೆ.

ರೋಸನ್ ಡ್ರಾಫ್ ಡೈಮಂಡ್ ಜ್ಯುವೆಲ್ಲರಿ ಕಂಪನಿ ಆಸ್ಟ್ರೇಲಿಯಾದಲ್ಲಿ ಹೆಸರಾಂತ ಜ್ಯುವೆಲ್ಲರಿ ಕಂಪನಿಗಳಲ್ಲಿ ಒಂದಾಗಿದೆ. ಈ ಜ್ಯುವೆಲ್ಲರಿ ಕಂಪನಿ 1963ರಲ್ಲಿ ಸ್ಥಾಪನೆಯಾಗಿದೆ. ರೋಸನ್ ಡ್ರಾಫ್ ವಿಶೇಷವಾಗಿ ವಜ್ರದ ಆಭರಣಗಳನ್ನು ತಯಾರಿಸುವಲ್ಲಿ ಹೆಸರುವಾಸಿ. ಈ ಬಾರಿ ಲಿಪ್ ಆರ್ಟ್ ತಯಾರಿಕೆ ಮೂಲಕ ಹೊಸ ಪ್ರಯತ್ನಕ್ಕೆ ಮುಂದಾಗಿ ಸದ್ಯ ಸುದ್ದಿಯಲ್ಲಿದೆ.

ಮೇಕಪ್ ಆರ್ಟಿಸ್ಟ್ ಕ್ಲೇರ್ ಮ್ಯಾಕ್ ಎಂಬವರು ಈ ಲಿಪ್ ಆರ್ಟ್ ಡಿಸೈನ್ ಮಾಡಿದ್ದು, ಮೊದಲು ಮಾಡೆಲ್ ತುಟಿಗಳ ಮೇಲೆ ಬ್ಲ್ಯಾಕ್ ಲೇಯರ್ ಲಿಪ್‍ಸ್ಟಿಕ್ ಹಾಕಿದ್ದಾರೆ. ಬಳಿಕ ಡೈಮಂಡ್ ಅಂಟಿಸಿದ್ದಾರೆ. ಈ ದುಬಾರಿ ಹಾಗೂ ಸುಂದರ ಅಲಂಕಾರ ಮಾಡಲು ಸುಮಾರು ಎರಡೂವರೆ ಗಂಟೆಗಳ ಕಾಲ ಶ್ರಮಪಟ್ಟಿದ್ದಾರೆ. 22.92 ಕ್ಯಾರೆಟ್‍ನ 126 ಡೈಮಂಡ್‍ಗಳಿಂದ ಈ ಲಿಪ್ ಆರ್ಟ್ ಅಲಂಕೃತಗೊಂಡಿದ್ದು, ಈಗ ಸಾಮಾಜಿಕ ಜಾಲತಾಣಗಳಲ್ಲಿ ಈ ಲಿಪ್ ಆರ್ಟ್ ಸುದ್ದಿಯಲ್ಲಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv, ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv